Ministru kabineta noteikumu projekta

**„Kārtība un noteikumi par ārējās sauszemes robežas rindas administrēšanas deleģēšanu”**

sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 2012.gada 16.februārī Saeimā pieņemtā likuma „Grozījumi Latvijas Republikas valsts robežas likumā” 10.1panta ceturtās daļas 1.punkts. |
| 2. | Pašreizējā situācija un problēmas | Terehovas un Grebņevas robežšķērsošanas vietas tika projektētas, būvētas un nodotas ekspluatācijā 1994.-1997.gadā, pamatojoties uz tobrīd esošo informāciju un prognozēto situāciju par kravas un vieglo transportlīdzekļu un pasažieru autobusu plūsmu un tās pieauguma tendencēm turpmākajiem 15 gadiem. Kravas transportlīdzekļu caurlaidības jauda Terehovas robežšķērsošanas vietā Latvijas pusē tika plānota maksimāli 350 un Grebņevas robežšķērsošanas vietā 200 kravas transportlīdzekļu vienības diennaktī vienā virzienā. Apsteidzot prognozi, kravas transportlīdzekļu plūsma jau 2007.gadā sasniedza 2012.gadam plānoto apjomu, t.i., līdz 1000 (Grebņevā) – 1500 (Terehovā) visa veida transportlīdzekļiem abos virzienos diennaktī. Tomēr patiesais iemesls rindu problēmām ir neatbilstošās jaudas Krievijas pusē. Rezultātā, ievērojot virkni objektīvu faktoru, jau 2004.-2005.gadā virzienā uz izbraukšanu no Latvijas Republikas sāka veidoties kravas transportlīdzekļu rindas, kas sāka būtiski negatīvi ietekmēt pārvadājumu un tranzīta biznesu, tūrismu, apdraudēt ceļu satiksmes drošību un ceļu uzturēšanu, kā arī nelabvēlīgi ietekmēt Latvijas un citu Eiropas Savienības dalībvalstu ekonomisko sadarbību ar Krievijas Federāciju kopumā. Neskatoties uz daudzkārtējām sarunām ar Krievijas kolēģiem dažādos līmeņos un mēģinājumiem rast risinājumus, problēma pastāv joprojām, un tuvāko gadu laikā rindu samazinājums nav prognozējams.1. 2012.gada 16.februārī Saeima pieņēma likumu „Grozījumi Latvijas Republikas valsts robežas likumā”, kas paredz, ka ārējās sauszemes robežas rindu administrē Satiksmes ministrija. Šobrīd Valsts robežsardze nodrošina fizisku kravas transportlīdzekļu reģistrāciju valsts robežas šķērsošanai Terehovas robežšķērsošanas vietā līdz 2012.gada 31.decembrim (Ministru kabineta 2012.gada 4.jūlija rīkojums Nr.304 „Par apropriācijas pārdali Satiksmes ministrijai”). **Pamatojoties uz Ministru kabineta 2011.gada 13.decembra sēdes protokola Nr.74, 33.§ 4.punktu, kurš paredz, ka līdz likumprojekta „Grozījumi Latvijas Republikas valsts robežas likumā” pieņemšanai un ārējās sauszemes robežas rindas administrēšanas sistēmas ieviešanai Iekšlietu ministrijai (Valsts robežsardzei) jānodrošina ārējās sauszemes robežas rindas administrēšana un tam tiks piešķirts attiecīgs finansējums.** Pēc tam reģistrēšanās kārtību un nosacījumus ārējās sauszemes robežas šķērsošanai noteiks Latvijas Republikas valsts robežas likuma 10.1 pants un Ministru kabineta noteikumi „Kārtība, kādā kravas transportlīdzekļi šķērso ārējo sauszemes robežu” (izsludināti 12.jūlija Valsts sekretāru sanāksmē (VSS-716)).

Saskaņā ar Latvijas Republikas valsts robežas likuma 10.1 panta trešo daļu ārējās sauszemes robežas rindu administrē Satiksmes ministrija un šo uzdevumu ar līgumu var deleģēt privātpersonai. Ņemot vērā minēto, Ministru kabinetam ir dots pilnvarojums noteikt deleģēšanas kārtību un noteikumus, kā arī kārtību, kādā kravas transportlīdzekļi šķērso ārējo sauszemes robežu, tāpēc ir nepieciešams izstrādāt Ministru kabineta noteikumus par kārtību un noteikumiem par ārējās sauszemes robežas rindas administrēšanas deleģēšanu. Līdz šim Valsts robežsardze organizēja transportlīdzekļu reģistrāciju vienīgi tad, kad tie fiziski ieradās pierobežā, tādejādi veidojot fizisku rindu uz ceļa vai pierobežas kravu transportlīdzekļu stāvlaukumos.Ieviešot Latvijas Republikas valsts robežas likuma 10.1 pantā paredzēto regulējumu, turpmāk robežu šķērsojošajiem kravu transportlīdzekļiem būs iespēja pieteikties rindā uz robežšķērsošanu attālināti un ierasties pierobežā tikai neilgi pirms saņemtā robežšķērsošanas laika. Tas ļaus būtiski samazināt vai pilnībā likvidēt fiziskās kravu transportlīdzekļu rindas uz ceļa pirms robežšķērsošanas punktiem.Satiksmes ministrijas apzinātā (Lietuvas Republikas un Igaunijas Republikas) ārvalstu prakse ārējās sauszemes robežas rindas administrēšanā viennozīmīgi nav salīdzināma, jo Igaunijas Republikā ārējās sauszemes robežas rindas administrēšanai pakļaujas ikviens robežu šķērsojošs transporta līdzeklis, t.sk. arī vieglie pasažieru transporta līdzekļi, savukārt, Lietuvas Republikā maksa ārējās sauszemes robežas šķērsošanu vēl nav ieviesta.Igaunijā visiem transporta līdzekļiem, t.sk. vieglajiem automobiļiem obligāti jāreģistrējas rindā, un reģistrācijas maksa ir 1 EUR. Tāpat ir noteikta arī obligāta prasība pirms robežas šķērsošanas iebraukt uzgaidīšanas zonā, kur papildus vieglajam automobilim vēl jāmaksā aptuveni 2,5 EUR, bet kravas automobilim atkarībā no uzgaidīšanas zonas – no aptuveni 7 līdz 13 EUR. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Mērķis ir noteikt kritērijus un kārtību, kā Satiksmes ministrija var deleģēt ārējās sauszemes robežas rindas administrēšanu privātpersonai, kas spēj šo funkciju veikt efektīvāk, jo:1. dotās funkcijas veikšanai nav paredzēts valsts budžeta finansējums, līdz ar to funkcijas veikšana jānodrošina tikai no ieņēmumiem par kravas automašīnu iepriekšējo reģistrēšanos rindā. Privātpersona, kuras budžeta veidošana nav saistīta ar smagnējo un neprognozējamo valsts budžeta veidošanas procesu, daudz elastīgāk spēs nodrošināt naudas plūsmu, kas nepieciešama projekta realizācijai, t.sk. aizņemties līdzekļus, ja nepieciešams;
2. ir iespējama daudzgadu budžeta plānošana, kas nepieciešama sākotnējo ieguldījumu atgūšanai;
3. privātpersona spēs daudz ātrāk reaģēt uz automašīnu skaita izmaiņām, jo lēmumu pieņemšanas procedūra ir daudz ātrāka, t.sk. attiecībā uz darbinieku skaita un atlīdzības izmaiņām.

**Pienākums obligāti izmantot uzgaidīšanas zonu netiek paredzēts. Uzgaidīšanas zonas uzturēšana ir administratora kompetencē, par tās izmantošanu netiek paredzēta maksa. Maksa ir tikai par iepriekšējo reģistrēšanos rindā. Uzgaidīšanas zonas uzturēšanu veiks par ceļa apsaimniekotāja līdzekļiem.**Latvijas Republikas valsts robežas likuma 10.1 panta trešā daļa nosaka, ka Satiksmes ministrija ārējās sauszemes robežas rindas administrēšanu ar līgumu var deleģēt privātpersonai. Deleģējuma līgums tiks noslēgts saskaņā ar Valsts pārvaldes iekārtas likumā noteikto.Transportlīdzekļu reģistrācijai rindā tiks izveidota un uzturēta valsts informācijas sistēma „Ārējās sauszemes robežu šķērsošanas rindu sistēma” (turpmāk – Informācijas sistēma), kurā iekļaus datus par ārējo sauszemes robežu šķērsojošajiem transportlīdzekļiem, autovadītāja kontaktinformāciju, informāciju par robežšķērsošanas vietu un laiku, kravu vai tās neesamību. Informācijas sistēmas uzturēšanu, tajā iekļauto datu glabāšanu un tālāko izmantošanu nodrošinās Satiksmes ministrijas ar līgumu deleģēts Informācijas sistēmas pārzinis, kurš ir atbildīgs par visu normatīvajos aktos noteikto valsts informācijas sistēmas pārziņa pienākumu izpildi. Informācijas sistēmas pārzinis atbilstoši Valsts informācijas sistēmu likumam ir tiesīgs Informācijas sistēmas nepārtrauktas darbības nodrošināšanai un datu ievadīšanai tajā piesaistīt Informācijas sistēmas turētāju, kurš ir atbildīgs par visu normatīvajos aktos noteikto valsts informācijas sistēmas turētāja pienākumu izpildi. Informācijas sistēmas turētājs nodrošina Informācijas sistēmas drošības un tehniskās dokumentācijas izstrādi atbilstoši normatīvo aktu prasībām attiecībā uz valsts informācijas sistēmām, kā arī sniedz nepieciešamo atbalstu sistēmas pārzinim tā pienākumu izpildes nodrošināšanā. Deleģēto uzdevumu izpilde tiks finansēta no iekasētās maksas par iepriekšējo reģistrēšanos ārējās sauszemes robežas rindā.Ievērojot to, ka deleģētā valsts pārvaldes uzdevuma izpilde tiks finansēta no maksas par reģistrēšanos rindā, privātpersonai būs nepieciešams ieguldīt līdzekļus no sava budžeta, uzsākot transportlīdzekļu reģistrēšanu rindā. Tādējādi, ņemot vērā veikto kapitālieguldījumu optimālu atmaksāšanas laiku un izmantoto tehnoloģiju dzīves ciklu, deleģēšanas līgumu nepieciešams slēgt vismaz uz 5 gadiem.  |
| 5. | Projekta izstrādē iesaistītās institūcijas | Ar Satiksmes ministrijas 2012.gada 20.marta rīkojumu Nr.01-03/72 izveidotā starpinstitūciju darba grupa, kurā piedalījās pārstāvji no Valsts ieņēmumu dienesta, Valsts robežsardzes, Satiksmes ministrijas un Valsts sabiedrība ar ierobežotu atbildību „Autotransporta direkcija”.  |
| 6. | Iemesli, kādēļ netika nodrošināta sabiedrības līdzdalība | Noteikumu projekts ir saistīts ar citiem normatīvajiem aktiem, kas ir saskaņoti ar iesaistītajām institūcijām, kā arī noteikumu projekts neierobežo un nesašaurina sabiedrības intereses vai indivīda tiesības.  |
| 7. | Cita informācija | Ministru kabineta komitejas 2012.gada 4.septembra sēdē (prot.nr.33 4§) jautājums tika skatīts un Satiksmes ministrija iespēju robežās ir ņēmusi vērā Ministru kabineta komitejas sēdē dotos uzdevumus attiecīgi precizējot noteikumu projekta normas papildinot tās ar atsaucēm uz Valsts pārvaldes iekārtas likuma 40. 42.un 46.pantu, turklāt saskaņā ar Valsts pārvaldes iekārtas likuma 45.panta pirmo daļu par tiešās pārvaldes iestādes kompetencē esošu pārvaldes uzdevumu deleģēšanu uz pieciem gadiem lemj Ministru kabinets. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Noteikumu projekts attieksies uz fiziskām un juridiskām personām, kuras nodarbojas ar kravu pārvadājumiem. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | **Tiek prognozēts, ka maksa par iepriekšēju reģistrēšanos rindā ārējās sauszemes robežšķērsošanai nepārsniegs 10,55 LVL (15 EUR), un iepirkuma rezultātā varētu būt zemāka.** Sistēmas ieviešanas rezultātā pārvadātājiem samazināsies izdevumi, kas saistīti ar ilgstošām dīkstāvēm, samazināsies ceļu uzturēšanas izdevumi attiecīgajās pierobežas zonās, tiks radītas jaunas darba vietas. Dīkstāve uz robežas vienai automašīnai pašlaik izmaksā vismaz 50LVL dienā. Savukārt, piereģistrējoties Informācijas sistēmā, pārvadātājs var ierasties robežšķērsošanas punktā divas stundas pirms plānotā robežšķērsošanas laika. Ja rindas garums ir kaut vai viena diena, izdevīgums ir acīmredzams. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Pēc sistēmas pilnīgas ieviešanas visos četros Latvijas – Krievijas un Latvijas – Baltkrievijas robežkontroles punktos, papildus tiks nodarbināti cilvēkresurss, pamatā šīs papildus darba vietas tiks izveidotas Latgales reģionā, kurā ir ļoti aktuāla nodarbinātības palielināšana. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2012.gads** | Turpmākie trīs gadi (tūkst. latu) |
| **2013.gads** | **2014.gads** | **2015.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2012.) gadu | Izmaiņas, salīdzinot ar kārtējo (2012.) gadu | Izmaiņas, salīdzinot ar kārtējo (2012.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| *1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi* | 0 | 0 | 0 | 0 | 0 |
| 1.1.1.Valsts augu aizsardzības dienests  | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Iepriekšējā reģistrēšanās ārējās sauszemes robežas rindā ir maksas pakalpojums un izdevumi tiks segti no ieņēmumiem par šo pakalpojumu. Līdz ar to finanšu līdzekļi no Valsts budžeta nav nepieciešami. Maksas pakalpojuma cenrādi varēs sagatavot, kad būs zināma privātpersona, kurai tiks deleģēts ārējās sauszemes robežas rindas administrēšanas uzdevums, tās finanšu apgrozījuma shēma un avots. Zaudējumu atlīdzināšanas nosacījumi tiks noteikti deleģēšanas līgumā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti | 1. Pamatojoties uz Latvijas Republikas valsts robežas likuma 10.1 panta ceturtās daļas 2., 3. un 4.punktu š.g. 12.jūlijā Valsts sekretāru sanāksmē tika izsludināti Ministru kabineta noteikumi „Kārtība, kādā kravas transportlīdzekļi šķērso ārējo sauszemes robežu” (VSS-716).
2. Pamatojoties uz Valsts pārvaldes iekārtas likuma 43.1pantu un Latvijas Republikas valsts robežas likuma 10.1 pantu tiks sagatavoti Ministru kabineta noteikumi par sniegto maksas pakalpojumu maksas apmēru (cenrādis) par reģistrēšanos ārējās sauszemes robežas rindā.

Par abu projektu izstrādi un virzību atbildīgā ir Satiksmes ministrija.  |
|  2. |  Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un šīs līdzdalības rezultāti** |
|  1. |  Sabiedrības informēšana par projekta izstrādes uzsākšanu |  Ar projektu sabiedrība tika iepazīstināta pēc izsludināšanas Valsts sekretāru sanāksmē 2012.gada 12.jūlijā, jo projekts tika izstrādāts satiksmes ministra izveidotajā darba grupā, kurā piedalījās sauszemes robežas administrēšanā iesaistīto nozaru eksperti.  |
|  2. |  Sabiedrības līdzdalība projekta izstrādē |  Biedrība „Autopārvadātāju Asociācija „Latvijas auto”” sniedz savus priekšlikumus projekta izstrādē. Pēc izsludināšanas tika saņemtas vēstules no SIA „Merkūrijs DL” (16.07.2012. Nr.2012/22; 10.08.2012. Nr.2012/30 un 22.08.2012. Nr.2012/38) un AS „Dexik” (26.07.2012. b/n). SIA „Merkūrijs DL” un AS „Dexik” vēstulēs izteiktie iebildumi un priekšlikumi tika izvērtēti un atbilstoši likumdevēja dotajam deleģējumam, ievērojot Valsts pārvaldes iekārtas likumā noteiktās prasības valsts pārvaldes uzdevumu deleģēšanā, noteikumu projekts un tā anotācija tika būtiski precizēta. Projekts tika papildināts ar kritērijiem, saskaņā ar kuriem tiks noteikta privātpersona, kurai tiks deleģēts ārējās sauszemes robežas administrēšana. Projekta anotācija papildināta ar informāciju par datorprogrammas izstrādi, administrēšanu izmantojot elektroniskās sistēmas, kā arī valsts nozīmes informācijas sistēmas darbu.  |
|  3. |  Sabiedrības līdzdalības rezultāti |  Biedrība „Autopārvadātāju Asociācija „Latvijas auto”” atbalsta projektu. Savukārt, SIA „Merkūrijs DL” un AS „Dexik” iebildumi un priekšlikumi pēc ekspertu izvērtēšanas daļēji tika ņemti vērā.  |
|  4. |  Saeimas un ekspertu līdzdalība |  Projekts šo jomu neskar |
|  5. |  Cita informācija  |  Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Satiksmes ministrija, Valsts robežsardze  |
| 2. | Projekta izpildes ietekme uz pārvaldes funkcijām  | Funkcijas tiks paplašinātas tam tiesību subjektam, kam tiks deleģēts valsts pārvaldes uzdevums. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas institūcijas netiks veidotas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

### Satiksmes ministrs A.Ronis

### Vīza: Valsts sekretārs A.Matīss

04.01.2013. 11:19

2038

L.Pūce, 67028016